**PETZCV19 Orvosi Információs Platform**

**COVID-19.26**

**2020.04.21 Kedd**

**Prof Molnár F Tamás (1) Dr Mestyán Gyula (2)**

1: Petz A Egyetemi Oktató Kórház, Győr. Sebészeti Osztály / PTE ÁOK Sebészeti Tanszék

2: Mikrobiológus, Pécs

Rövid szakmai információkkal támogatjuk a COVID-19 pándemiával kapcsolatos orvosi és nővéri tevékenységet. Forrásainkat kreatív szkepszissel szűrjük. Célunk pusztán a tájékoztatás. A PETZCV19-re vonatkozó javaslatokat vagy más hozzájárulást örömmel fogadunk. tfmolnar@gmail.com. MFT. MGy.

*A lényeg mára: Take Home Message / Soup of the Day*

1. A történelem azé, aki megműveli. Nincs ez másként a publikációk és az orvoslás kapcsolatában sem.
2. „Ahogy lehet, azzal amid van, ott ahol vagy”. („Do what you can, with what you have where you are”. Idézi Harvey Cushing, 1916.)

**BEVEZETÉS**

Az időskorúak mellett – akiknek bűneiről olyan utolérhetetlenül finom eleganciával fogalmazott Greta Thurnberg [[1]](#footnote-1) bizonyos bőrszín árnyalatok (tudjuk, nem faj, fajta, de hogy kellene fogalmazni) szerint is válogatós a COVID19. Aránytalanul arat a szegények között (nemlétező, de mégis hogy mondjuk?) no-go zónákban, negyedekben, városokban. Szexista is, lévén hogy erősen lejt a férfiak felé. Sok a baj ezzel a COVID19-el. A gazdasági következményeket kezdjük látni, a társadalmiakat alig kapisgáljuk még. A kézifegyvereladási[[2]](#footnote-2) mutatók, mint a furfangos félelem indikátorai pszichiáter kollégáinkta tartoznak, és nem sok jóval kecsegtetnek. Akit érdekel, itt meghallgathat az amerikai társadalomtudósi reakciók közül néhányat.

<https://edition.cnn.com/2020/04/06/opinions/african-americans-covid-19-risk-jones/index.html>

h[ttps://edition.cnn.com/2020/04/07/us/coronavirus-black-americans-race/index.html](https://edition.cnn.com/2020/04/07/us/coronavirus-black-americans-race/index.html)

Az Egyesült Királyságban is súlyos kérdéseket vet fel, hogy a fekete, az ázsiai és egyéb etnikai kisebbségek között aránytalanul sok áldozatot szed a COVID19. A 10 áldozatul esett orvosból 10 volt bevándorló. <https://www.bbc.com/news/health-52152375>

**PROPHYLAXIS**

Sokan emlékeznek még rá, hogy a Szojuz-Apollo programban (1975) a közös amerikai-szovjet űrutazáson a súlytalanságban az amerikaiak nagyon drága s szofisztikált íróeszközöket használtak, miközben az oroszok kaján mosollyal egy ceruzával írtak. Most úgy tűnik megfordult a trend. A maszkok összeállítása ügyében ugyanis ezt az egyszerűségében lenyűgöző amerikai megoldást láttuk:

<https://www.youtube.com/watch?time_continue=22&v=tPx1yqvJgf4&feature=emb_title>

**SZÁMOK, SZÁMOK**

Eddig a modellek minden betegre 10 körüli szeropozitív tünetmentest számoltak. Az az új felismerés, hogy egy betegre 50-85 tünetmentes, lábon kihordott eset számítható, gyökeresen írja át a számításokat, az extrapolációkat. Eran Bendavid et al.: COVID-19 Antibody Seroprevalence in Santa Clara County, California doi: <https://doi.org/10.1101/2020.04.14.20062463>; <https://www.medrxiv.org/content/10.1101/2020.04.14.20062463v1>

A vérükben ellenanyagot hordozó, de nem betegek prevalenciája (adott idő alatt érintettek – rendszerint megbetegedettek) 48,000 és 81,000 közöttinek adódott a kaliforniai Santa Clara megyében. A vizsgálat az melyet a Stanford egyetem végzett, az átesettek számát az igazi betegekhez képest 50-85-szorosnak találta. A közösségben SARS-CoV-2 elleni anyagot hordozók (fertőzés létét igazoló antitestek) száma azt mutatja, hogy a vírus sokkal többeket érint, mint ahogy korábban feltételezték. Ez a mérlegképes könyvelői örömön túl azt is jelenti, hogy a vírus nagyságrendekkel kisebb gyilkos, mint gyanították. Az új adatok fényében a halottak számát sokkal több gyógyult, vagy mindvégi egészséges fertőzötthöz kell viszonyítani. Egy, a héten közzétett dán tanulmány hasonló eredményre jutott. Az amerikai elemzést egyébként egy kisebb, bátortalan április 9-i német közlés már megelőzte. Ők egy 12 000-es kisvárosban 500 embert szűrve minden hét mintára egy tünetmenetes fertőződöttet találtak. Az aktív, azaz tünetes fertőzést PCR -el igazolva a teljes fertőzöttségi arány 15%-nak adódott. A kritikára nem kellett sokat várni (Christian Drosten, A virologiai intézet vezetője, a berlini Charité-ben). A Stanford Egyetem Santa Clara-i kutatócsoportja a COVID19 halálozását (Fatality Rate: FR) így extrapolációval 0.1–0.2%- ra teszi. Az Imperial College London a kínai adatokat alapul vevő (amelyek megbízhatósága egyre halványabb) száma 0.9%. A számított halálozások közti arány 9-10x, azaz nagyságrendi. Más tanulmányok a kínai halálozást 0.66% -nak vették, míg a baljóslatú *Diamond Princess* hajóé 0.5%. <https://www.nature.com/articles/d41586-020-01095-0>

Ahogy gyógyszere nincs a Covid-19-nek, úgy tehát a valódi veszélyessége is ismeretlen. A WHO igazgatója Tedros Adhanom Ghebreyesus korábban 3.4%-os halálozásról beszélt. A Stanford tanulmányban a konkrét mintában 0.14%-ban adja meg, a különbség több mint hússzoros. Budapest 120 km-re van tőlünk, vagy 2800 km-re? A szűrés persze a becslések pontosságán sokat változat. Az a szűrés, melynek piaci ára darabonként 20e HUF (60 EU) – alig valamivel kevesebb, mint a HIV ami 30e HUF ( 80 EU). Ha a nemzeti kormányoknak kell kifizetni, a WHO-nak semmi sem drága. Ha helytállóak a Stanford tanulmányon alapuló számítások, akkor a COVID19 gyilkolási képessége (”megállító ereje, ahogy a fegyvereknél eufemisztikusan mondják) felülről közelít az influenza 0.1% körüli szintjéhez. ( Anthony Fauci; National Institute of Allergy and Infectious Diseases, USA). Michael Mina (Harvard University) szerint az USA-ban ma 30 milliónál, vagy többen fertőződtek már meg (de csak töredékük lett beteg), és a közösségi (nyáj) immunitás növekszik. (“population immunity is already building up.”) Kérdés a küszöbérték elérésének ideje. A svéd modell kimenetelét nagyon sokan várják, mert egy későbbi járvány kapcsán sokat segít a tervezésben.

**Vaccinatio**

A legkomolyabb szakértő, Anthony Fauci 2021 nyarára ígéri az általánosan használható oltóanyagot. A WHO 60 körüli vaccinatiós programot tart nyilván. A részletes nyilvántartás itt látható: <https://www.who.int/blueprint/priority-diseases/key-action/Novel-Coronavirus_Landscape_nCoV-4april2020.pdf?ua=1>

Részletesebb, de mégis felszínesebb áttekintésre ez a hely ad alkalmat: <https://www.livescience.com/coronavirus-covid-19-vaccine-timeline.html?utm_source=Selligent&utm_medium=email&utm_campaign=16803&utm_content=20200417_Coronavirus_Infographic+&utm_term=3478885&m_i=21M2li2MAM8y8Ny_eNJ%2BBwm8hzJH4mWXentGduxLf76tLHhXQTHLLo%2BQ5wj2qRpXrXV2IChn1qVNo8RgAxPl1ednI2umUg>

Kérdés persze, hogy mire kijön az oltóanyag, a „bölcs természet” nem intézi-e el a dolgokat. Sem a SARS sem a MERS, sem az Ebola, de még a HIV/AIDS kihívása sem generált hatékony vaccinát, a kutatás elhalt. Jenner alszik, csak a az oltásellenesek vannak ébren. Alig van nagyobb gyilkos a tuberkulózisnál, a BCG oltás sok helyen mégis szabadonválsztott gyakorlat.

**FORENSICUS COVIDOLOGIA**

# Az, hogy a tetem fertőzésforrás Semmelweis hazájában nem újdonság. Inkább az meglepő, hogy van akinek az. Két thaiföldi kollégát mindenesetre meglepett, és közlésre is ragadtatták magukat. [Won Sriwijitalai](https://www.sciencedirect.com/science/article/pii/S1752928X20300718%22%20%5Cl%20%22%21) [Viroj Wiwanitkit](https://www.sciencedirect.com/science/article/pii/S1752928X20300718#!): COVID-19 in forensic medicine unit personnel: Observation from Thailand (letter tot he editor) [Journal of Forensic and Legal Medicine](https://www.sciencedirect.com/science/journal/1752928X)

[Volume 72](https://www.sciencedirect.com/science/journal/1752928X/72/supp/C), May 2020, 101964

A COVIDOS tematikával nem csak a bulvárban lehet most mindent eladni, de a szakmai publikációs index is viszonylag kis ráfordítással emelhető. Nagy presztízsű lapokban jelennek meg mesésen alacsony nívójú közlemények, csak mert felültek a robogó COVID19 szekérre. (Részletekkel személyesen szolgálunk, de a mondottakért jótállunk).A kérdés már csak az, hogy Kína mikor érzi magát elég erősnek ahhoz, hogy a lélegeztetőgépgyártás, maszkelőállítás után átvegye a szakirodalmi centrum szerepét is? A Journal of Thoracic Oncology tíz év alatt lett semmiből a tüdőrák egyik legfontosabb lapja. Kínai tükre, a sokáig lesajnált JTD impact factora rohamosan emelkedik. Aki publikál, és amit ír, az diktál és nyilván azt, amit helyesnek tart. Az angol nyelv persze megmarad, de a gondolkodási modellek az analitikustól, az induktívtól a deduktív felé tolódnak el, a bizonyítási módszerek, a rugalmassági (és kétség) fokok a marxizmussal elegyített konfucianizmusban lényegesen különböznek az eddigiektől. Az avasodó nyugati szkepszist, mely már önmagában is kételkedik, felváltja a voluntarista paternalizmus – vagy valami más izmus…Ex oriente lux.

**COVID ÉS A MEDIA**

A COVID hírértéke rohamosan apad, az embereknek kezd elegük lenni belőle. Ez az érzés sajnos még nem kölcsönös. A csömör jele, hogy a BBC World News híroldalán az április 20.-i a tíztagú olvasottsági listán azonnal a legelső helyre ugrott a 16 áldozattal végző kanadai ámokfutó. <https://www.bbc.com/news/world-us-canada-52346447> Hetek teltek el, mióta csak olyan címek szerepeltek, amelyben a COVID19 szerepelt. Ennek most vége. Vége?…

1. Fájdalmasan hiányoljuk a COVID19 kapcsán az iránymutató megnyilvánulásait. [↑](#footnote-ref-1)
2. <https://www.bbc.com/news/world-us-canada-52189349> [↑](#footnote-ref-2)